Συλλογή ανά θέμα – ΠΙΝΑΚΟΘΗΚΗ ΔΗΜΟΥ ΚΕΡΚΥΡΑΣ\nΣυλλογή ανά θέμα\nΣυντάχθηκε απο τον/την Δρ. Αθανάσιος Χρήστου\nΤα θρησκευτικά θέματα είναι αναμφισβήτητα τα πολυπληθέστερα στην κερκυραϊκή τέχνη του 17ου και 18ου αιώνα. Η ανάγκη εικονογράφησης των ναών που κατασκευάζονται αυτήν την εποχή και η ανάγκη διακόσμησής τους, καθώς και η παρουσία στο νησί πολλών κρητικών ζωγράφων ορίζουν το πλαίσιο μέσα στο οποίο αναπτύσσεται αυτή η θεματογραφική κατηγορία. Η μικρή ομάδα αγιογραφιών του 17ου και 18ου αιώνα της Δημοτικής Πινακοθήκης που προέρχονται από την εκκλησία του Α’ Δημοτικού Νεκροταφείου της Κέρκυρας είναι έργα που τεκμηριώνουν τη σταδιακή απομάκρυνση από τα εικονογραφικά πρότυπα της βυζαντινής τέχνης και δείχνουν την ενσωμάτωση τύπων από την ιταλική, και ειδικότερα την βενετσιάνικη, τέχνη της Αναγέννησης, του Μανιερισμού και του Μπαρόκ. Οι δημιουργίες των κρητικών ζωγράφων Μιχαήλ Δαμασκηνού και Εμμανουήλ Λαμπάρδου, η «Αποτομή του Προδρόμου» και ο «Λιθοβολισμός του Αγίου Στεφάνου» του πρώτου και το «Μη μου Άπτου» του δεύτερου είναι τα έργα αυτά που μαζί με άλλα επηρεάζουν σε σημαντικό βαθμό τις επόμενες γενιές των κερκυραίων καλλιτεχνών. Αντίθετα το έργο «Οι Άγιοι Πέτρος και Παύλος», άγνωστου καλλιτέχνη, φαίνεται να συνεχίζει περισσότερο τη βυζαντινή παράδοση μένοντας προσκολλημένη στους τύπους της. Η «Βρεφοκρατούσα» του Χαράλαμπου Παχή, έργο του 19ου αιώνα, αποδεικνύει σε ποιο βαθμό η κερκυραϊκή ζωγραφική έχει απογαλακτισθεί από τη βυζαντινή παράδοση. Ο καλλιτέχνης δέχεται επιδράσεις από την ιταλική τέχνη και ενδιαφέρεται περισσότερο για την ακρίβεια του σχεδίου, την πλαστικότητα των όγκων και τη συνεργασία ψυχρών και θερμών χρωμάτων. Χωρίς αμφιβολία αυτά που επικρατούν είναι τα ιδεαλιστικά στοιχεία που τονίζουν την εσωτερικότητα των μορφών. Στην ίδια κατεύθυνση κινείται και ο Γεώργιος Σαμαρτζής με έναν «Μυστικό Δείπνο», στον οποίο φαίνεται να επικρατούν στοιχεία που έχει επιβάλλει η ιταλική Αναγέννηση. Με τονισμένο τον ρόλο των αρχιτεκτονικών στοιχείων στην οργάνωση του χώρου, το πλούσιο χρώμα, τα συμβολικά στοιχεία, και τη μορφή του Χριστού στο κέντρο να κυριαρχεί, η παράσταση αποδεικνύει τη σχέση των κερκυραίων δημιουργών με τη δυτική τέχνη. Παρόμοια χαρακτηριστικά εμφανίζονται και στη «Σταύρωση» του Φίλιππου Μάκοτσι, έργο του 20ου αιώνα, στο οποίο εμφανίζονται ιδιαίτερα τονισμένοι τύποι του μανιερισμού. Έκκεντρη σύνθεση, δυναμικά διαγώνια θέματα, έντονες χειρονομίες των μορφών, δραματικό περιεχόμενο, σχεδόν αντιρρεαλιστικό χρώμα και πλούσια γεωμετρικά στοιχεία είναι τα χαρακτηριστικά που επικρατούν σε αυτή την προσπάθεια.\nΗ σημαντικότερη θεματογραφική περιοχή μετά από αυτή των θρησκευτικών θεμάτων στο χώρο της Επτανησιακής τέχνης είναι η προσωπογραφία. Είναι η κατηγορία που σηματοδοτεί το ξεκίνημα της κοσμικής ζωγραφικής, και ταυτόχρονα δίνει τη δυνατότητα στους ζωγράφους να αποδεσμευτούν σε ένα βαθμό από τις παραγγελίες της εκκλησίας, να δοκιμαστούν σε νέους τρόπους έκφρασης και να απευθυνθούν σε μεγαλύτερο και διαφορετικό κοινό. Η ανάπτυξη της προσωπογραφίας στα Επτάνησα εξαρτάται από δύο γενικά παράγοντες: την επαφή των δημιουργών με την δυτική τέχνη και την ανάπτυξη στο χώρο των νησιών μίας αστικής τάξης, δίπλα σε αυτήν της αριστοκρατίας, που έχει στη διάθεση της τα οικονομικά μέσα αλλά και τη φιλοδοξία να παραγγείλει τις προσωπογραφίες των μελών των οικογενειών που ανήκουν σ’ αυτήν. Ο 18ος αιώνας είναι αυτός κατά τον οποίο θα επιβληθεί ουσιαστικά η προσωπογραφία στην επτανησιακή τέχνη. Στην ανάπτυξη της προσωπογραφίας, διαμορφώνονται σταδιακά ορισμένα χαρακτηριστικά, τα οποία δίνουν και το στίγμα της ομοιογενούς έκφρασης. Πρώτο χαρακτηριστικό σημείο των προσπαθειών των κερκυραίων καλλιτεχνών είναι χωρίς αμφιβολία η προσκόλληση στη ρεαλιστική απόδοση των εικονιζόμενων προσώπων. Η απεικόνιση γίνεται πάντα με σεβασμό στην ακριβή αποτύπωση των επιμέρους φυσιογνωμικών χαρακτηριστικών του προσώπου, ακόμη και όταν το πρόσωπο αυτό δεν διακρίνεται για την ομορφιά του. Έτσι ο κύριος στόχος για τους επτανήσιους δημιουργούς δεν είναι η ωραιοποιημένη εξωτερική εμφάνιση αλλά η εσωτερική αλήθεια των μορφών, δεν είναι η εξιδανίκευση των επιμέρους χαρακτηριστικών αλλά η πιστή περιγραφή, δεν είναι ο εξωραϊσμός του προσώπου αλλά η ψυχολογική διείσδυση σε αυτό. Τα εικονιζόμενα πρόσωπα διακρίνονται για την αυστηρότητα και την επισημότητά τους, στοιχεία που τονίζονται ακόμη περισσότερο από τη χρήση των χρωμάτων στη ζωγραφική επιφάνεια. Το βάθος, αποδοσμένο με σκούρα χρώματα και ακαθόριστο, σχεδόν ποτέ δεν συνοδεύεται από παραπληρωματικά θέματα. Σπάνια χρησιμοποιούνται παραπληρωματικά θέματα στα ενδύματα ή κοσμήματα, ώστε όλη η προσοχή να συγκεντρώνεται στο εικονιζόμενο πρόσωπο. Χαρακτηριστικά έργα αυτής της κατηγορίας ο αγνώστου καλλιτέχνη «Ανδρέας Μουστοξύδης», τα «Βασιλεύς Γεώργιος Α’» και «Βασίλισσα Όλγα» του Βικέντιου Μποκατσιάμπη καθώς και ο «Γεράσιμος Ασπιώτης» του Γεωργίου Σαμαρτζή. Στο πλούσιο χρώμα και τα ιδεαλιστικά στοιχεία βασίζεται η «προσωπογραφία νέας» του Περικλή Τσιριγώτη, ενώ από τη μεταφορά του κέντρου βάρους από την εξωτερική περιγραφή στην εσωτερική αλήθεια διακρίνονται η «Κεφαλή Επαίτη» της Αγγελικής Πανά και η «Προσωπογραφία του Camille Flammarion» του Τεν Φλωριά. Ιδιαίτερες επιδόσεις στην προσωπογραφία έχει και η Αγλαΐα Παπά με μια σειρά έργων της που διακρίνονται για τη διείσδυση στο εσωτερικό και την απόπειρα ψυχογράφησης των εικονιζόμενων.\nΕνώ η νεοελληνική τέχνη μετά την Επανάσταση του 1821 έχει να επιδείξει μια πληθώρα έργων με θέματα του εθνικοαπελευθερωτικού αγώνα, οι καλλιτέχνες της Κέρκυρας φαίνεται να συγκινούνται ελάχιστα από τη συγκεκριμένη ιστορική περίοδο. Έτσι τέτοια θέματα εμφανίζονται σποραδικά κατά τη διάρκεια του 19ου αιώνα και σε καμία περίπτωση δεν αποδεικνύουν μια συστηματική ενασχόληση με την θεματογραφική αυτή κατηγορία. Ελάχιστοι καλλιτέχνες ασχολούνται με αυτήν, γεγονός που πιθανότατα σχετίζεται και με τις διαφορετικές πολιτικές συνθήκες που επικρατούν στην Κέρκυρα. Ο Σπυρίδων Προσαλέντης ζωγραφίζει ένα από τα πρώτα έργα της θεματογραφικής αυτής περιοχής, τον «Πολεμιστή του ‘21» μένοντας στο πλαίσιο της ακαδημαϊκής ζωγραφικής και δίνοντας έμφαση στα εξωτερικά περιγραφικά στοιχεία, τις τονισμένες κινήσεις και τα κάπως βαριά χρώματα. Με τον τρόπο αυτό οδηγεί σε μια εξιδανίκευση της μορφής και στην ανάδειξη των ηρωικών χαρακτηριστικών της παράστασης, εκφράζοντας ταυτόχρονα και το ρομαντικό περιεχόμενο της σκηνής. Τις ιδεαλιστικές διατυπώσεις φαίνεται να ακολουθεί και ο Γεώργιος Μηνιάτης στο έργο του «Σουλιώτισσες». Με την αυστηρή σύνθεση, τον τονισμό των τυπικών και όχι των ειδικών χαρακτηριστικών των μορφών, το υποβλητικό χρώμα μεταφέρει το κέντρο βάρους από το ειδικό στο γενικό και αποτυπώνει τον αγώνα για την ελευθερία. Σημαντικότερο έργο της Πινακοθήκης με ιστορικό θέμα είναι η «Δολοφονία του Καποδίστρια», του Χαράλαμπου Παχή. Σ’ αυτό ο δημιουργός χρησιμοποιεί μια σειρά νέων στοιχείων για την κερκυραϊκή ζωγραφική. Στο έργο συνυπάρχουν με θαυμάσιο τρόπο ακρίβεια του σχεδίου και λαϊκότροπα στοιχεία, ενώ το χρώμα υποβάλλει και αυτό το τραγικό περιεχόμενο της παράστασης. Πρόκειται για μια πολυπρόσωπη παράσταση στην οποία έντονες χειρονομίες και ρεαλιστικά θέματα, αρχιτεκτονικά σύνολα και πιεστικός χώρος συνεργάζονται για να αποδώσουν το θέμα, για να καταγράψουν την ατμόσφαιρα του θανάτου, για να δώσουν μορφή στη συγκίνηση, για να τονίσουν την οργή για την πράξη.\nΗθογραφικό θέμα έρχεται να επιβληθεί στην ευρωπαϊκή ζωγραφική με το ρεύμα του ρεαλισμού. Αναπόφευκτη συνέπεια να ασχοληθούν με αυτή τη θεματογραφική κατηγορία και οι κερκυραίοι καλλιτέχνες του 19ου αιώνα. Το ηθογραφικό θέμα απομακρύνεται από τη λεγόμενη «μεγάλη ζωγραφική» των θρησκευτικών και μυθολογικών σκηνών του παρελθόντος και ασχολείται με το κοινό και γνωστό, το καθημερινό και κοντινό δίνοντας μορφές και θέματα της καθημερινής ζωής. Επιβάλλεται από σημαντικούς δημιουργούς στην κερκυραϊκή ζωγραφική από το τρίτο τέταρτο του 19ου αιώνα και συνεχίζει να παρουσιάζεται και κατά τον 20ο. Πρωτοπόροι στην ηθογραφική ζωγραφική οι Παύλος Προσαλέντης ο νεώτερος και Περικλής Τσιριγώτης. Και οι δύο με πολύχρονη εγκατάσταση στην Αίγυπτο φαίνεται ότι αντλούν συχνά τα θέματά τους από την ζωή εκεί. Στα δύο θέματα με τίτλο «Άραβας Μουσικός» του Προσαλέντη έχουμε ουσιαστικά την επιβολή της ηθογραφικής σκηνής που σημαίνει τόσο την χρησιμοποίηση ενός ρεαλιστικού λεξιλογίου όσο και την ενασχόληση με κοινά καθημερινά θέματα. Σε αυτήν την κατεύθυνση ο δημιουργός δεν αρκείται μόνο στη φυσιογνωμική ομοιότητα των μουσικών αλλά προχωρεί ακόμη περισσότερο φτάνοντας σε μια καθαρά ψυχολογική ερμηνεία των μορφών. Στο έργο του διακρίνεται η σχεδιαστική του ευχέρεια και η χρωματική του ευαισθησία, η ελευθερία στο σχέδιο και τα ρέοντα περιγράμματα.. Στον κύκλο της ηθογραφίας κινείται και ο Περικλής Τσιριγώτης που με τον «Χαρτομάντη» του δίνει ένα πραγματικά εξαιρετικό έργο, στο οποίο κυριαρχούν τα ρεαλιστικά χαρακτηριστικά των μορφών, η υποβλητική ατμόσφαιρα και η ψυχογράφηση των προσώπων. Σημαντικός δημιουργός και με πλήθος ηθογραφικών θεμάτων στο ενεργητικό του είναι και ο Γεώργιος Σαμαρτζής. Τα «Νυξ εν Κερκύρα», «Θηλασμός», «Μετά το λουτρό» και «Κουρδιστής του πιάνου» είναι από τα σημαντικότερα έργα της κερκυραϊκής ζωγραφικής των αρχών του 20ου αιώνα. Σε όλα τα παραπάνω αυτό που κάνει εντύπωση είναι οι μελετημένες συνθέσεις, η έντονη χρωματικότητα και η λεπτομερειακή απόδοση της καθημερινής ζωής που συνοδεύεται συχνά από ανεκδοτολογικά θέματα που πλουτίζουν το περιεχόμενο των έργων. Με το ηθογραφικό θέμα ασχολείται στη χαρακτική και ο Μάρκος Ζαβιτζιάνος κυρίως μέσα από την εικονογράφηση των βιβλίων του Κωνσταντίνου Θεοτόκη, αφού το έργο του είχε ως κύρια σημεία από τη μία πλευρά τον ρεαλισμό με σαφείς προεκτάσεις κοινωνικής κριτικής και από την άλλη τη θέληση να δώσει ένα έργο που να απευθύνεται σε ευρύτερα στρώματα. Με την τεχνική της χαλκογραφίας, την οποία προτιμά, έχει τη δυνατότητα να αποτυπώσει με τη δύναμη του σχεδίου του και την καταγραφή των λεπτομερειών όλο το κλίμα της καθημερινής ζωής των απλών ανθρώπων.\nΜε πλούσια παράδοση στον ευρωπαϊκό χώρο ήδη από τον 17ο αιώνα η τοπιογραφία θα αποτελέσει από το δεύτερο μισό του 19ου αιώνα το κύριο πεδίο ενασχόλησης πολλών κερκυραίων καλλιτεχνών και θα δημιουργήσει μια παράδοση που θα διατηρηθεί και σε όλη τη διάρκεια του 20ου. Σημαντική παράμετρος αυτής της προτίμησης είναι και η σταδιακή επιβολή της τεχνικής της υδατογραφίας στην κερκυραϊκή τέχνη, που οφείλεται σε μεγάλο βαθμό και στην αγγλική παρουσία. Αυτή έδωσε τη δυνατότητα στους κερκυραίους καλλιτέχνες να αποδώσουν την ιδιαίτερη ατμόσφαιρα του κερκυραϊκού τοπίου, να εκμεταλλευτούν τη διαφάνεια των χρωμάτων και να δώσουν μερικές από τις πιο σημαντικές δημιουργίες τους. . Λάτρεις της τοπιογραφίας οι κερκυραίοι υδατογράφοι Άγγελος Γιαλλινάς και Σπυρίδων Σκαρβέλης χαρακτηρίζονται ακριβώς για την απόδοση της ιδιαίτερης ατμόσφαιρας της Κέρκυρας. Στο μεταίχμιο ανάμεσα στη ζωγραφική της υπαίθρου που έχει επιβληθεί από τη γαλλική ζωγραφική του 19ου αιώνα και σε ένα περιορισμένο ιμπρεσσιονιστικό ιδίωμα ενδιαφέρονται κυρίως για το ρόλο του φωτός στη ζωγραφική επιφάνεια. Δουλεύοντας με την μικρή χαρακτηριστική πινελιά δεν αποσυνθέτουν ολότελα τις φόρμες αλλά κατορθώνουν να δώσουν την εντύπωση του στιγμιαίου και του μεταβλητού και να αποδώσουν με εξαίρετο τρόπο τις μεταπτώσεις του φωτός. Έργα όπως τα «Μαρκάς», «Βράχια», «Κοπάδι» και «Δάσος» του Γιαλλινά αποδεικνύουν την ικανότητα του ζωγράφου να αποδίδει τον ιδιαίτερο ρόλο του φωτός. Στην ίδια κατεύθυνση βρίσκεται και το έργο του Σπυρίδωνα Σκαρβέλη, το οποίο κινείται στα όρια του ιμπρεσσιονισμού με τη μικρή χαρακτηριστική πινελιά, την κυριαρχία του φωτός και των χρωματικών διαβαθμίσεων. Από τις γαλλική τοπιογραφία του ρεαλισμού φαίνεται ότι επηρεάζεται και το έργο του Λυκούργου Κογεβίνα «Μυστράς», με την κυριαρχία της χρωματικής ευαισθησίας και την ανάδειξη της ιστορικής μνήμης του χώρου, ενώ αντίθετα στο «Τοπίο» του Περικλη Κόλλα είναι σαφείς οι εμπρεσιονιστικές επιδράσεις με την απόδοση του στιγμιαίου και του μεταβλητού. Ανάμεσα στον ρεαλισμό και τον εμπρεσιονισμό ταλαντεύεται και ο Γεώργιος Σαμαρτζής όπως φαίνεται από το έργο του «Ανθισμένος Κάμπος» αλλά και άλλες προσπάθειες της ίδιας εποχής. Κατά τον 20ο αιώνα η ενασχόληση των κερκυραίων ζωγράφων με την τοπιογραφία παραμένει εντατική, συνεχίζοντας την παράδοση του προηγούμενου αιώνα. Με πιο παραδοσιακές φόρμες στη ζωγραφική του ο Στέφανος Τριβώλης, με τολμηρά ανοίγματα σε μια εξπρεσιονιστική γλώσσα ο Άγγελος Κόντης. Πιστός στην τοπιογραφία μένει και ο Νίκος Ζερβός με μια ζωγραφική υπαιθριστικών τάσεων που ενσωματώνει στοιχεία κυρίως από τη γαλλική παράδοση. Η καλλιτέχνης που πρώτη θα περάσει σε αφαιρετικές διατυπώσεις, όπως φαίνεται στα «Μετέωρα» είναι η Αγλαΐα Παπά, η οποία δίνει έργα που διακρίνονται για τον χρωματικό τους πλούτο, τη συνθετική στιβαρότητα και τον εσωτερικό τους ρυθμό. Η τοπιογραφία άσκησε ιδιαίτερη έλξη και στους κερκυραίους χαράκτες. Ο Λυκούργος Κογεβίνας με την τεχνική της χαλκογραφίας, η οποία του επιτρέπει να αναδείξει τα σχεδιαστικά στοιχεία του έργου του και την αφηγηματική δύναμη της εικόνας, δίνει τα «Τοπία της Αρχαίας Ελλάδας». Ο Νικόλαος Βεντούρας με τη δύναμη της γραμμής του, την αφαιρετική διάθεση, την εξπρεσιονιστική γλώσσα μετατρέπει το τοπίο σε εσωτερικό βίωμα και όραμα.


Εντάσεις στη Βουλή για τα κόκκινα δάνεια λίγο πριν την ψήφιση των προαπαιτουμένων | eReportaz\nΕντάσεις στη Βουλή για τα κόκκινα δάνεια λίγο πριν την ψήφιση των προαπαιτουμένων\nΣε υψηλούς τόνους συζητείται στη Βουλή το νομοσχέδιο με τη δεύτερη δέσμη των προαπαιτουμένων, ενόψει της ψηφοφορίας το βράδυ στην Ολομέλεια, με την αντιπολίτευση να εξαπολύει πυρά κατά της κυβέρνησης, με αιχμές τη δυνατότητα αγοράς «κόκκινων» επιχειρηματικών δανείων από ξένα ταμεία, και το νέο ενιαίο μισθολόγιο στο Δημόσιο.\nΗ κυβέρνηση από την πλευρά της απαντά ότι έκανε ό,τι καλύτερο μπορούσε, και παραπέμπει στην τελική ρύθμιση για τις περισσότερες κατηγορίες μη εξυπηρετούμενων δανείων – συμπεριλαμβανομένων των στεγαστικών α’ κατοικίας και των καταναλωτικών –, που θα γίνει έως τις 15 Φεβρουάριου.\nΓια το θέμα υπήρξε έντονη σύγκρουση μεταξύ του υπουργού Οικονομίας, Γιώργου Σταθάκη, και του πρώην υπουργού Ανάπτυξης και βουλευτή Νέας Δημοκρατίας, Κωστή Χατζηδάκη.\nΟ Ευάγγελος Βενιζέλος από την πλευρά του έκανε λόγο για απόλυτη υποχώρηση της κυβέρνησης «χωρίς σάλπισμα» στο θέμα των «κόκκινων δανείων», και χαρακτήρισε το παράλληλο πρόγραμμα που κατέθεσε η κυβέρνηση ως πρόσχημα για να ψηφίσουν οι βουλευτές του ΣΥΡΙΖΑ τα δύσκολα μέτρα.\nΑκόμη, ο πρώην πρόεδρος του ΠΑΣΟΚ έκανε επίσης λόγο για ιδεολογική και αξιακή ταύτιση μεταξύ ΣΥΡΙΖΑ και ΑΝΕΛ, που τους ενώνει το πάθος για την εξουσία. «Αν αφήνατε τις τράπεζες να χειριστούν το θέμα των οφειλόμενων δανείων η προστασία του κόσμου θα ήταν καλύτερη», συμπλήρωσε ο ίδιος.\nΝωρίτερα, αιχμή της αντιπαράθεσης ήταν η απόφαση της κυβέρνησης να καταθέσει το νομοσχέδιο με τη διαδικασία του κατεπείγοντος, με τον Ανδρέα Λοβέρδο από τη Δημοκρατική Συμπαράταξη να κάνει ειρωνικά λόγο για «εθισμό» που «δεν μπορεί να συνεχιστεί».\nΌπως ο ίδιος επεσήμανε, δεν αρκούν οι 10 ώρες συζήτησης πριν την ψηφοφορία. «Έληξε η ιστορία δε θα τα περνάμε αμάσητα εδώ, τέλος», είπε χαρακτηριστικά ο κ. Λοβέρδος.\nΑντίστοιχα, στο ίδιο μήκος κύματος κινήθηκε και ο Γιάννης Βρούτσης από τη Νέα Δημοκρατία, λέγοντας δηκτικά πως παρά τα όσα έλεγε ο ΣΥΡΙΖΑ προεκλογικά εν τέλει μετέτρεψε την κυβέρνηση «σε κυβέρνηση του κατεπείγοντος».\nΑπαντώντας στην κριτική, ο Πρόεδρος της Βουλής, Νίκος Βούτσης, δήλωσε ότι κανένας δεν είναι ευτυχής να συζητώνται κατεπειγόντως νομοσχέδια, και εξέφρασε την ελπίδα ότι κύκλος των κατεπειγουσών διαδικασιών θα κλείσει μέσα «στον προσεχή μήνα».\nΣτην ανάγκη ταχείας ολοκλήρωσης της διαδικασίας ψήφισης των προαπαιτούμενων, καθώς συνδέονται με τη χρηματοδότηση της ελληνικής οικονομίας, στάθηκε από την πλευρά του ο υπουργός Οικονομίας, Γιώργος Σταθάκης, επαναλαμβάνοντας την προειδοποίηση του Ευκλείδη Τσακαλώτου, ότι εάν τα προαπαιτούμενα δεν υιοθετηθούν έως το τέλος του έτους, η συνδεδεμένη υποδόση του 1 δισ. ευρώ θα πρέπει και πάλι να μπει στη διαδικασία έγκρισης από τα ευρωπαϊκά κοινοβούλια.\nΒολές τόσο προς την κυβέρνηση όσο και προς Νέα Δημοκρατία και ΠΑΣΟΚ εξαπέλυσε από την πλευρά του ΚΚΕ ο Θανάσης Παφίλης. «Επειδή ο μαθητής ξεπέρασε το δάσκαλο, ΣΥΡΙΖΑ-ΑΝΕΛ το ΠΑΣΟΚ και τη ΝΔ, δεν σημαίνει ο δάσκαλος δεν έχει ευθύνη», είπε.\nΑπό πλευράς του ο βουλευτής της Δημοκρατικής Συμπαράταξης, Οδυσσέας Κωνσταντινόπουλος, σχολίασε τις χθεσινές δηλώσεις του υπουργού Μεταφορών Χρήστου Σπίρτζη – ο οποίος ανέφερε χαρακτηριστικά ότι υπέγραψε «με πόνο» τη σύμβαση παραχώρησης των 14 περιφερειακών αεροδρομίων – λέγοντας: «Επειδή πονάτε πολύ, τα χειρότερα έρχονται μέχρι 15/2 και θα ψηφίσετε ασφαλιστικό, αγροτικό και κόκκινα δάνεια, με έναν πόνο – σας το ευχόμαστε». Ενώ προσέθεσε: «Ο ΣΥΡΙΖΑ είναι μία πονεμένη ιστορία, από τον πολύ πόνο οι πολίτες το καταλαβαίνουν σιγά – σιγά και έχουν αντιληφθεί τη μεγάλη κοροϊδία και το ψέμα». Μάλιστα σε άλλο σημείο της τοποθέτησής του, ο κ. Κωνσταντινόπουλος απευθυνόμενος στα στελέχη της κυβέρνησης τους κάλεσε να «αποφασίσουν» αφού είναι «φιλελεύθεροι στα κόκκινα δάνεια και κομμουνιστές απέναντι στους υπαλλήλους».\n«Κάντε όσες εκλογές θέλετε και νικήστε με παιάνες και θριάμβους – αυτό δε σας κάνει εθνάρχες, εθνάρχης γίνεται κάποιος με το έργο του», ανέφερε ο βουλευτής του Ποταμιού, Χάρης Θεοχάρης, χαρακτηρίζοντας την κυβέρνηση ως «την χειρότερη από το 1827».\nΟ ίδιος κάλεσε τον υπουργό Οικονομίας, Γιώργο Σταθάκη, να «μην ξαναπεί ψέματα» καθώς οι προς ψήφιση ρυθμίσεις «είναι για όλα τα δάνεια, όχι μόνο τα μεγάλα» και τόνισε: «15 Φεβρουαρίου ξεκινούν όλα».


Ομιλία Τσίπρα στην ΚΕ ΣΥΡΙΖΑ: Σφοδρή κριτική στις εξαγγελίες Μητσοτάκη – ΑΡΙΣΤΕΡΕΣ ΔΡΑΣΕΙΣ\nΟμιλία Τσίπρα στην ΚΕ ΣΥΡΙΖΑ: Σφοδρή κριτική στις εξαγγελίες Μητσοτάκη\nΑναρτήθηκε από τον/την tvikaria στις 18 Σεπτ. 2016 21 Σεπτ. 2016\nΣυγκρουόμαστε με το κατεστημένο, με αυτό που τόσα χρόνια ξεζούμιζε και στα χρόνια της κρίσης λεηλάτησε την κοινωνία, τόνισε ο Πρωθυπουργός και πρόεδρος του ΣΥΡΙΖΑ, μιλώντας στην Κεντρική Επιτροπή του κόμματος. Ο Αλέξης Τσίπρας εξαπέλυσε σφοδρή κριτική στον πρόεδρο της ΝΔ, κατηγορώντας τον πως σκοπεύει να επιστρέψει τη χώρα στα πιο μαύρα χρόνια της καταστροφικής πενταετίας 2010-2015.\n«Έχουμε βαθιές ρίζες στην κοινωνία»\nΚαλωσορίζω αυτό τον γόνιμο διάλογο εν όψει του Συνεδρίου, είπε ο Αλέξης Τσίπρας, χαρακτηρίζοντας πολύ σκληρή τη μάχη που έρχεται.\nΌλες οι πολιτικές δυνάμεις της παλιάς Ελλάδας έχουν συμμαχήσει απέναντι σε εμάς. Απέναντι στον ΣΥΡΙΖΑ και την κυβέρνησή μας, σημείωσε χαρακτηριστικά.\nΣύμφωνα με τον κ. Τσίπρα, «οι ολιγάρχες καταλαβαίνουν πως η κυβέρνησή μας έχει βαθιές ρίζες μέσα στην κοινωνία. Σήμερα η χώρα δεν είναι το μαύρο πρόβατό στην Ευρώπη, αλλά αναλαμβάνει πρωτοβουλίες. Ανακάμπτουμε χωρίς να αποδεχόμαστε τη λεηλασία της κοινωνίας. Βγαίνουμε από την κρίση με την κοινωνία όρθια».\nΠαράλληλα υπογράμμισε πως «δεν ήρθαμε εδώ για να καταλάβουμε κυβερνητικές θέσεις, ήρθαμε για να τελειώσουμε με το παλιό, χωρίς ψέματα, που διαρκώς επαναλαμβάνει η ΝΔ».\nΠροφανώς ο ελληνικός λαός δεν πλέει σε πελάγη ευτυχίας, αφού δυστυχώς στο πλαίσιο αυτής της Ευρώπης, βρισκόμαστε υποχρεωμένοι σε μια περίοδο προσαρμογής, είπε ο κ. Τσίπρας και πρόσθεσε: «Όταν λέγαμε πριν τις εκλογές και μετά τις εκλογές ότι ο νόμος θα εφαρμοστεί για όλους, το εννοούσαμε».\n«Τελείωσαν οι προνομιακές σχέσεις της πολιτικής και οικονομικής εξουσίας. Κάποιοι δεν μπορούν να το αποδεχτούν ότι η δικαιοσύνη κάνει τη δουλειά της, νιώθουν τόσο άβολα, που τώρα τελευταία δεν κρατούν ούτε τα προσχήματα», ανέφερε και συνέχισε: «Ψεύδη για την οικονομία, για τη διαπραγμάτευση με τους θεσμούς, ψεύδη για τη διαπραγμάτευση για το χρέος, για τις τηλεοπτικές άδειες».\nΟι σχέσεις της Τράπεζας της Ελλάδος και της εκάστοτε κυβέρνησης πρέπει να κινούνται σε πλαίσιο που να μην θέτουν σε κίνδυνο το τραπεζικό σύστημα, υπογράμμισε ο Πρωθυπουργός. «Ο κ. Στουρνάρας, χθες μετά τη συνάντηση μας, είπε με τον πιο ξεκάθαρο τρόπο, αυτό που δεν μπορεί να καταλάβει η ΝΔ, ότι η δικαιοσύνη είναι ανεξάρτητη και αποσυνέδεσε την έρευνα για το ΚΕΕΛΠΝΟ με την κατάσταση της ΤτΕ και την οικονομία», συμπλήρωσε.\nΟ κ. Τσίπρας επανέλαβε ότι οι δεσμεύσεις που παρουσίασε στη Θεσσαλονίκη ισχύουν και τόνισε ότι πολύ σύντομα θα υπάρχουν σημαντικές εξελίξεις για το χρέος, που θα σημάνουν το τέλος της επιτροπείας.\nΑναφορικά με τον διαγωνισμό για τις τηλεοπτικές συχνότητες, είπε πως «είχε ως γνώμονα την προστασία του δημοσίου συμφέροντος. Τα 246 εκατ. ευρώ αποτέλεσαν την “ταφόπλακα“ των επιχειρημάτων της διαπλοκής. Μέχρι και το τελευταίο ευρώ που θα βγει από τους συμπολίτες μας που θέλουν να κατέχουν συχνότητα, θα πάει στον ελληνικό λαό που έχει ανάγκη. Εάν κάποιος από τους υπερθεματιστές -δεν μας ενδιαφέρει κανένας, δεν είναι φίλος μας- δεν έχει τη δυνατότητα να πληρώσει η να δικαιολογήσει τα χρήματα του, θα εκπέσει το επόμενο δευτερόλεπτο».\n«Το τετράπτυχο Μητσοτάκη: Περικοπές-απολύσεις-ξεπούλημα-απορρύθμιση»\nΑναφερόμενος στην ομιλία του προέδρου της ΝΔ στη ΔΕΘ, ο Πρωθυπουργός τη χαρακτήρισε «όργιο συκοφαντίας» και πρόσθεσε ότι στον αρχηγό της ΝΔδεν του αρέσουν τα καθαρά πρόσωπα, του αρέσουν τα πρόσωπα της διαπλοκής.\nΟ Κ. Μητσοτάκης δεν εξήγγειλε μόνο πράγματα που δεν γίνονται, εξήγγειλε πράγματα επικίνδυνα και για την κοινωνία και για την οικονομία, είπε ο κ. Τσίπρας, χαρακτηρίζοντάς τον ως το αγαπημένο παιδί των δανειστών.\n«Είναι ωραία λύση η μείωση των φόρων, όμως γιατί δεν το έκαναν όταν ήταν στην Κυβέρνηση», αναρωτήθηκε ο κ. Τσίπρας, και συνέχισε: «Όμως τότε και το κράτος σκότωναν και τους φόρους δεν μείωναν».\nΟ Πρωθυπουργός κάλεσε τον αρχηγό της αξιωματικής αντιπολίτευσης να εξηγήσει τι σημαίνει για τους δασκάλους, τους γιατρούς, τους αστυνομικούς και για τα ειδικά μισθολόγια, η αναφορά του σε 650 εκ. από τις αυξήσεις των δημοσίων υπαλλήλων.\nΝα μην ξεχάσω την εμμονή του κ. Μητσοτάκη με την ΕΡΤ, συμπλήρωσε ο Πρωθυπουργός και συνέχισε: «Θα το πούμε καθαρά, ο κ. Μητσοτάκης έχει ένα σκοπό: να κόψει ό,τι μπορεί για να επιστρέψει τα πάντα στους κρατικοδίαιτους επιχειρηματίες και να συνεχίσει την ίδια πολιτική που μας έφερε εδώ. Δεν βρήκε ούτε μια λέξη να πει για τις εργασιακές σχέσεις».\n«Τον ευχαριστούμε θερμά για τη χθεσινή του ομιλία, γιατί θύμισε στους Έλληνες την καταστροφική πενταετία», πρόσθεσε ο Αλ. Τσίπρας.\n«Ανασυγκρότηση της χώρας»\nΟ κ. Τσίπρας υπογράμμισε πως, ενόψει του Συνεδρίου, «έχουμε να σηκώσουμε στις πλάτες μας το ιστορικό καθήκον και για το κόμμα μας, αλλά κυρίως για την ανασυγκρότηση της χώρας, σε οικονομία και κοινωνία. Χρειάζεται αλλαγή πορείας».\nΔεν πρέπει να αναλωθούμε μεταξύ μας και στο ποιους θα ψηφίσουμε, αλλά να ακούσουμε τον κόσμο, τις εμπειρίες και τις αγωνίες τους, υπογράμμισε.\nΟ κ. Τσίπρας εκτίμησε πως ο ΣΥΡΙΖΑ χρειάζεται να αναπτύξει συγκεκριμένες θέσεις για τη νέα γενιά, και, αναφερόμενος στην κυβερνητική πολιτική, έθεσε στόχο να μπει τέλος στην «εξαγωγή» επιστημόνων στο εξωτερικό.\nΌπως ανέφερε, έγιναν υποχωρήσεις αλλά «ο στόχος του ΣΥΡΙΖΑ παραμένει το να ζητά μια άλλη Ευρώπη».\nΣχετικά με την οικοδόμηση του κράτους, ο κ. Τσίπρας τόνισε πως επιχειρούμε να φτιάξουμε το κράτος με το εκλογικό σύστημα, με την αξιοκρατία, την παιδεία – θέλουμε κοινωνικό κράτος με επαρκή χρηματοδότηση.\nΣτη συνέχεια, είπε πως έχει μπροστά του θέματα σε χρόνο ενεστώτα και τόνισε ότι πρέπει να κλείσει η δεύτερη αξιολόγηση, αν και είπε πως τα μέτρα λιτότητας δεν αποφέρουν αποτελέσματα. Εμφανίστηκε ωστόσο αισιόδοξος, καθώς είπε ότι η οικονομία βρίσκεται προ των πυλών της ανάπτυξης.\nΑναφορικά με τις ευρωπαϊκές εξελίξεις, ο Πρωθυπουργός σημείωσε πως «πριν 2,5 χρόνια βάλαμε το ζήτημα τις κοινωνικής Ευρώπης στη μάχη των ευρωεκλογών», και ανέφερε ως ενδεικτική την τοποθέτηση Γιούνκερ.\n«Για εμάς, αντίθετα με τον ποιητή, σημασία έχει ο προορισμός», είπε ο κ. Τσίπρας και κατέληξε: «Οι μέρες αυτές μας απέδειξαν κάτι: Τα σκυλιά ουρλιάζουνε αλλά το καραβάνι προχωρά. Θα τα καταφέρουμε».\nΟμιλία Τσίπρα στην ΚΕ ΣΥΡΙΖΑ: Σφοδρή κριτική στις εξαγγελίες Μητσοτάκη (video)\nΠροηγούμενο άρθρο Βέροια-ΑΕΚ 0-2\nΕπόμενο άρθρο Παναθηναϊκός-ΠΑΣ Γιάννινα 4-0


Mακελειό στο Βίνεντεν: Έλληνες αυτόπτες μάρτυρες περιγράφουν τις σκηνές τρόμου | Πολιτική | DW | 12.03.2009\nMακελειό στο Βίνεντεν: Έλληνες αυτόπτες μάρτυρες περιγράφουν τις σκηνές τρόμου\nΣε κατάσταση σοκ η Γερμανία μία ημέρα μετά τη δολοφονία 15 ανθρώπων από 17χρονο δράστη, που εισήλθε χθες ένοπλος σε γυμνάσιο της πόλης Βίνεντεν σκορπώντας αδιακρίτως το θάνατο\nΑπό τα πυρά του Τιμ Κρέτσμερ έχασαν τη ζωή τους 8 μαθήτριες και ένας μαθητής, τρεις δασκάλες και τρεις περαστικοί που βρέθηκαν στο δρόμο του δράστη. Σε ανταλλαγή πυροβολισμών με την αστυνομία, περίπου 4 ώρες μετά το μακελειό στο σχολείο, τραυματίστηκε και ο ίδιος και αμέσως μετά ο δράστης έδωσε τέλος στη ζωή του, όπως ανακοίνωσε η εισαγγελία.\nΤο μακελειό έχει προκαλέσει σοκ σε όλη τη Γερμανία\nΟ 17χρονος που καταλήφθηκε από αμόκ εισέβαλε γύρω στις 9 και μισή το πρωί σε σχολείο της κωμόπολης Βίνεντεν, που βρίσκεται σε απόσταση 20 χιλιομέτρων από την Στουτγάρδη και άρχισε να πυροβολεί αδιακρίτως γύρω του. Μέσα σε μία από τις πολυάριθμες σχολικές αίθουσες βρισκόταν και η 11χρονη Στεφανία η οποία μας περιγράφει τις τρομακτικές στιγμές που έζησε:\n«Είχαμε μαθηματικά και είδαμε από το παράθυρο ότι τα παιδιά με τους δασκάλους τρέχανε να φύγουν. Ακούσαμε ότι κάποιος πυροβόλησε κάποιον. Μετά ο δάσκαλός μου άνοιξε το παράθυρο και εμείς πήγαμε στις πισίνες. Εκεί ήρθε η αστυνομία, είδαμε ελικόπτερα, ασθενοφόρα».\nΓια να συμπληρώσει η μητέρα της, η κυρία Ελένη: «Κάποια άλλη μητέρα, στην τάξη που έγινε το επεισόδιο και σκοτώθηκαν τα περισσότερα παιδιά, Ελληνίδα, με την οποία μίλησα, μου είπε ότι η κόρη της πήδηξε από τον 3ο όροφο, μαζί με άλλα 6 παιδάκια, δεν έπαθαν ευτυχώς τίποτα».\nΑρκετά Ελληνόπουλα στο σχολείο\nΟ δράστης φορούσε μαύρη στολή παραλλαγής και όπως μας είπε η Στεφανία: «Εγώ είχα δει ένα αγόρι που μπήκε μέσα στο σχολείο, δεν γνωρίζω όμως εάν ήταν αυτός».\nΜικρά κορίτσια τα περισσότερα θύματα\nΤο σχολείο αριθμεί συνολικά περίπου 1000 μαθητές. Ανάμεσά τους και αρκετά Ελληνόπουλα, όπως μας είπε η κ. Ελένη, μητέρα της Στεφανίας. «Πρέπει να είναι περίπου 10-15 παιδάκια».\nΣύμφωνα με τις έως τώρα πληροφορίες πάντως ανάμεσα στα θύματα δεν υπάρχουν ελληνόπουλα.\nΟι πρώτες στιγμές ήταν εφιαλτικές. Κανείς δεν γνώριζε που βρίσκεται ο δράστης. Η αστυνομία έκανε έκκληση στους πολίτες να είναι ιδιαίτερα προσεκτικοί και να μην βάζουν αγνώστους στο αυτοκίνητό τους. Παράλληλα είχε στήσει μπλόκα σε όλους τους δρόμους. Επί ποδός περισσότεροι από 1.000 αστυνομικοί. Στο σχολείο κατέφθασαν αμέσως δεκάδες ασθενοφόρα και φυσικά οι γονείς των παιδιών.\nΑπαρηγόρητοι οι γονείς\nΣτιγμές αγωνίας για την κυρία Ελένη μέχρι να βρει την κόρη της: «Πήγα μέχρι τις πισίνες, ρώτησα την αστυνομία που είναι η κόρη μου, έδωσα όνομα, μου είπαν ότι κάποια παιδιά πήγαν σε άλλο σχολείο. Την ώρα που ήταν να μπω στο λεωφορείο για να πάω σε άλλο σχολείο με πρόλαβε ο μεγάλος μου με τα inliner και μου λέει, μάνα φέρανε τη Στεφανία στο σπίτι, κάποια συμμαθήτριά της ή γονείς. Και κάπως ησύχασα. Παρόλα αυτά όμως, ζούμε αυτό που βλέπουμε στα έργα και λέμε αν είναι δυνατόν, τα ζούμε πραγματικά εμείς».\nΜισούσε ο δράστης τις γυναίκες;\nΟι Αρχές βρίσκονται ενώπιον ενός αινίγματος, καθώς μέχρι χθες αδυνατούσαν να εξηγήσουν την πράξη και τα κίνητρα του νεαρού δράστη. Φαίνεται ωστόσο ότι κατά τη διάρκεια της νύχτας προέκυψαν νέα στοιχεία. Εικάζεται ότι ο νεαρός αντιμετώπισε το τελευταίο διάστημα συσσωρευμένα προβλήματα που αφορούσαν την εκπαίδευση αλλά και τη σχέση με κάποιο κορίτσι. Περίεργο είναι αφενός ότι τα περισσότερα θύματα είναι γυναίκες και αφετέρου το γεγονός ότι πυροβόλησε τους περισσότερους στο κεφάλι, που δείχνει, σύμφωνα με ορισμένες εκτιμήσεις, ότι η επιλογή των θυμάτων δεν ήταν τυχαία. Ένας γείτονας καταθέτει: «Τον έβλεπα συχνά στο πάρκο, παραπονιόταν για μια δασκάλα, αισθανόταν θύμα mobbing, τον απειλούσε ότι εάν συνέχιζε έτσι θα κατέληγε σκουπιδιάρης. Τη μισούσε, όπως γενικά τις γυναίκεςÄ.\nΈνας γνωστός του δράστη, ο 12χρονος Φαμπιέν κατέθεσε ότι διάβασε ένα γράμμα που έστειλε στους γονείς του: «Τους έλεγε ότι υπέφερε και ότι δεν μπορούσε άλλο. Οι συμμαθητές του τον κορόιδευαν, οι δάσκαλοι αδιαφορούσαν γι΄ αυτόν».\nΣκότωσε με το όπλο του πατέρα του\nO 17χρονος δράστης\nΔεν υπάρχουν ενδείξεις ότι ο 17χρονος προανήγγειλε με τον έναν ή άλλον τρόπο την μαζική δολοφονία. Δεν βρέθηκε αποχαιρετιστήρια επιστολή. Οι πρώην συμμαθητές του τον χαρακτηρίζουν ήσυχο και μοναχικό τύπο που ποτέ δεν κίνησε υποψίες με τη συμπεριφορά του. Στην έρευνα που διεξήγαγε η αστυνομία στο σπίτι του δράστη εντόπισε ηλεκτρονικά παιγνίδια βίας και μερικά αεροβόλα όπλα. Το όπλο που χρησιμοποίησε ανήκει στη συλλογή 16 όπλων που διατηρεί ο πατέρας του, ο οποίος αντιμετωπίζει το ενδεχόμενο ποινικής δίωξης για πλημμελή φύλαξη του οπλοστασίου του.\nΑπό χθες μαθητές και γονείς δέχονται την ψυχολογική υποστήριξη των ειδικών, ενώ ο εγκληματολόγος Χανς - Ντίτερ Σβίντ σε συνέντευξή του προς την εφημερίδα Neue Osnabrücker Zeitung τάσσεται υπέρ της γενικής απαγόρευσης των ηλεκτρονικών παιγνιδιών βίας στους υπολογιστές.\nΑκούστε τις συγκλονιστικές μαρτυρίες (mp3)\nΜόνιμος σύνδεσμος https://p.dw.com/p/HAQT


Κατεβάσετε-βιβλίο.com - βιβλία Ελληνικά - Part 593\nΕκφράσεις της εχθρότητας και της προκατάληψης στη σύγχρονη κοινωνία· η παρουσία της ξενοφοβίας και του αντισημιτισμού στην Ελλάδα· στοιχεία για την αποκορύφωση της δίωξης σε βάρος των Εβραίων από την χιτλερική Γερμανία, με τη συνδρομή κειμένων του Ραούλ Χίλμπεργκ· και, τέλος, η «Φούγκα Θανάτου» του Πάουλ Τσελάν: υλικά προβληματισμού για τους όρους της συνύπαρξης στον κόσμο του ξημερώνει. Συνέχισε να διαβάζεις «Εχθρότητα και προκατάληψη» →\nΤρεις άνθρωποι συζητούν. Οι δύο νέοι, νεότατοι. Ο άλλος γέρος πια, σχεδόν παλαίμαχος. Οι δύο είναι οι εκπρόσωποι του νέου πνεύματος που φυσά μετά τα γεγονότα του Μάη του 1968 στο Παρίσι. Ο τρίτος είναι ο πασίγνωστος «νεαρός γέρος» Ζαν-Πωλ Σαρτρ. Συνέχισε να διαβάζεις «Έχουμε δίκιο να επαναστατούμε» →\nΟ Τέλης Λιβανίδης γεννήθηκε στην Αθήνα και σπούδασε οικονομικά και πληροφορική στην Ελλάδα, την Ελβετία και τον Καναδά. Έχει συνεργαστεί με πολλά ειδικά περιοδικά σε θέματα εκλαϊκευμένης επιστήμης και τεχνολογίας. Μεταξύ άλλων, έχει γράψει βιβλία για τις προφητείες του Νοστράδαμου και την ιστορία των εσωτερικών δογμάτων. Συνέχισε να διαβάζεις «Έχουν έρθει» →\nΤώρα που μάθατε αν…\nκατεβαίνουν σκαλιά οι αγελάδες, ανακαλύψτε και…\nΠου κοιμούνται οι μύγες τη νύχτα;\nΠου βρίσκονται τα αυτιά της πάπιας;\nΓιατί τα ουράνια τόξα είναι καμπύλα;\nΓιατί ζαλιζόμαστε όταν στεκόμαστε στην κορυφή ενός ψηλού κτιρίου;\nΣυνέχισε να διαβάζεις «Έχουν οι γάτες αφαλό;» →\nΈχω γιογιό δεν είμαι πια μωρό\nΤο γατάκι είναι πολύ περήφανο! Τέρμα οι πάνες! Φοράει βρακάκι, όπως οι μεγάλοι, και έχει ένα ολοκαίνουριο κόκκινο γιογιό.\nΈνα βιβλίο με χαρούμενη εικονογράφηση και κουμπί με ήχους επιβράβευσης, που θα ενθαρρύνει τα μικρά παιδιά να μάθουν να χρησιμοποιούν το γιογιό. Συνέχισε να διαβάζεις «Έχω γιογιό δεν είμαι πια μωρό» →\nΟ Κώστας Ασημακόπουλος είναι ένας από τους πιο γνωστούς και καταξιωμένους συγγραφείς που εμφανίστηκαν τις τελευταίες δεκαετίες στη χώρα μας. Έχει τιμηθεί τρεις φορές από την Ακαδημία Αθηνών, τρεις φορές με το κρατικό βραβείο θεάτρου, με το διεθνές Premio Pirandello (1988), με βραβείο από τη Γαλλική Ακαδημία «Art Sciences et Lettres» και με το Μετάλλιο της Πόλης των Αθηνών. Συνέχισε να διαβάζεις «Έχω δικαίωμα. Αιτία διαζυγίου» →\nΈχω δύο φίλους που είναι αγρότες\nΣυγγραφέας : Schürmann Susanne\nISBN : 960-539-867-2\nΣειρές : Τα Επαγγέλματα\nΤιμή σε ιστοσελίδες: 3.29 €\nΣυγγραφέας : Alcántara Ricardo, Capdevila Roser\nISBN : 960-397-148-0\nΣχήμα : 19χ18\nΣειρές : Καπετάν Σπίθας\n«Υπάρχουν κάποια µυστικά που σε κάνουν να νιώθεις άσχηµα ή σε κάνουν να ανησυχείς.\nΑν κάποιος σε χτύπησε ή σε άγγιξε µε έναν τρόπο που σε έκανε να αισθανθείς άσχηµα, τότε ο µόνος τρόπος για να νιώσεις καλύτερα είναι να πεις το µυστικό σου σε κάποιον µεγαλύτερό σου που εµπιστεύεσαι. Συνέχισε να διαβάζεις «Έχω ένα μυστικό» →\nΞέρεις ότι υπάρχουν καλά και κακά μυστικά; Το να κρατάς μυστικό κάτι που θα κάνει εσένα και αυτούς που αγαπάς χαρούμενους είναι πολύ ωραίο.\nΥπάρχουν όμως και κακά μυστικά. Είναι αυτά που σε κάνουν να νιώθεις άσχημα ή σε κάνουν να ανησυχείς. Ο μόνος τρόπος για να νιώσεις καλύτερα είναι να πεις το μυστικό σου σε κάποιον μεγάλο που εμπιστεύεσαι. Συνέχισε να διαβάζεις «Έχω ένα μυστικό» →\nΕ επιστημονική συνάντηση για την ελληνιστική κεραμική\nΕ ψιτ κύριος! Ποια είναι η ιστορία σου;


Yoga Design Lab Infinity Mat 5.0mm Aqua. Wefit\nYoga Design Lab Infinity Mat 5.0mm Aqua\nΑντιολισθητικό χαλάκι yoga\nID Προϊόντος: 39115\nΚωδικός προϊόντος: 600291518392\nΚερδίζετε 87 πόντους!\nΑυτό το χαλάκι είναι για σοβαρούς γιόγκι!\nΣυνδυάζει την πολυτέλεια με υψηλής απόδοσης υλικά και κομψά συμμετρικά σχέδια, που βοηθούν στην ευθυγράμμιση των θέσεων και είναι αντιλοσθητικό. Ιδανικό για όλα τα στυλ γιόγκα.\n4 επιλογές χρωμάτων.\nΣυμπεριλαμβάνεται ο ιμάντας μεταφοράς.\nΠάχος 5 mm.\nΈνα εξαιρετικό χαλάκι για yoga που θα σας συνοδεύσει στην άσκησή σας.\nΜε απαλή υφή που θα αποτρέψει τους τραυματισμούς και κομψό design. Πολυτελής και απορροφητική επιφάνεια από φυσικό καουτσούκ που εξασφαλίζει την αντιολισθητικότητα της πετσέτας και την υποστήριξη του σώματος.\nΕίναι φιλικό προς το περιβάλλον και χωρίς σιλικόνη, τοξικές κόλλες και φθαλικές ενώσεις ή άλλων συνθετικών υλικών, οικολογικό επειδή έχει κατασκευαστεί από φυσικό καουτσούκ, το οποίο είναι ασφαλές, μη τοξικό και βιοδιασπώμενο, ενώ τα μελάνια εκτύπωσης έχουν βάση το νερό.\nΑποθηκεύεται και μεταφέρεται εύκολα. Δεν γλιστράει όταν ιδρώνετε. Το στρώμα γίνεται πιο αντιολισθητικό όσο ιδρώνετε!\nΔεν μαζεύει ούτε μετακινείται κατά τη διάρκεια της πρακτικής όπως οι κοινές πετσέτες.\nΔεν έχει καμία οσμή.\nΔεν αναδύει τοξική μυρωδιά, όπως τα χαλάκια χαλάρωσης που είναι κατασκευασμένα από χαμηλής ποιότητας υλικά. Ι\nδανικό για yoga, hot yoga, hatha, vinyasa, power, bikram, yin, ashtanga, jivamukti, iyengar, kundalini, acro, prenatal, restorative, barre, pilates, TRX, zumba, crossfit, HIIT.\nΟδηγίες καθαρισμού: Ψεκάστε με φυσικό καθαριστικό ματ ή βιοδιασπώμενο σαπούνι και σκουπίστε με ένα πανί. Μην το εκθέτετε απευθείας στον ήλιο.\nManduka begin Yoga Mat Bondi Blue\nManduka PRO BLACKSAGE Mat\nManduka PRO Lite Thunder 4.7χιλ\nManduka Begin Yoga Mat Dark Pink 5mm\nManduka Begin Yoga Mat Steel Grey 5mm\nManduka PRO Lite Fuchsia\nManduka PRO Thunder\nManduka PRO Lite Black Magic\nManduka eKO Lite Black\nManduka eKO Lite Ebb\nΤαμπλέτες Ηλεκτρολυτών GU - Γεύση Φράουλα-Λεμονάδα (Strawberry-Lemonade) 12 Αναβράζουσες Ταμπλέτες\nΑπλά ρίξτε μια ταμπλέτα σε ένα παγούρι 500ml με νερό περιμένετε λίγο μέχρι να διαλυθεί και είστε έτοιμοι.\nTheraBand Σωληνωτό Λάστιχο Αντίστασης (Body Trainer Tubes) με Σκληρές PVC Λαβές, 122cm, Κόκκινο (1.68kg Αντίσταση)\nΕλαστικοί Σωλήνες άσκησης ή/και προπόνησης με σκληρές PVC λαβές στα δύο άκρα.\nChillys Monochrome Grey Παγούρι από Ανοξείδωτο Ατσάλι 750ml\nΚατασκευασμένο από υψηλής ποιότητας ανοξείδωτο ατσάλι (304) μέσα και έξω.


Μια Πόλη Ανάποδα: οι υποψήφιοι/ες των Δημοτικών Εκλογών 2014 Παντιέρα αντικαπιταλιστική ενημέρωση\nΠαντιέρα Επιλογές Κοινωνία Περιφερειακές και Δημοτικές Εκλογές 2014 Μια Πόλη Ανάποδα: οι υποψήφιοι/ες των Δημοτικών Εκλογών 2014  Μια Πόλη Ανάποδα: οι υποψήφιοι/ες των Δημοτικών Εκλογών 2014\nΜαΐ 01, 2014kokkiniotisΕπιλογές, Κοινωνία, Περιφερειακές και Δημοτικές Εκλογές 20140 Η «Μία Πόλη Ανάποδα – Αριστερή Παρέμβαση στους δρόμους της Νέας Σμύρνης» θα δώσει το παρών σε αυτές τις αυτοδιοικητικές εκλογές στην πόλη μας. Δεν επενδύσαμε σε λογικές «εμπορίου ενότητας», αλλά επιδιώξαμε και επιδιώκουμε να συμβάλλουμε με ουσιαστικό τρόπο ώστε να ενισχυθεί μια άλλη καθημερινότητα στις γειτονιές μας, αυτή της αλληλεγγύης και της καθημερινής πάλης. Για να δυναμώσουμε τις υπάρχουσες μορφές οργάνωσης των κατοίκων, να δημιουργήσουμε νέες. Για να ανοίξει η συζήτηση για έναν άλλο δρόμο, των μικρών μαχών και των μεγάλων ανατροπών. Για την άμεση βελτίωση της ζωής μας, ενάντια στην βάρβαρη λιτότητα, την επιχειρηματικοποίηση και την υποταγή σε EE- ΔΝΤ και κεφάλαιο.\nΤο ψηφοδέλτιο της «Μια Πόλη Ανάποδα – Αριστερή Παρέμβαση στους δρόμους της Νέας Σμύρνης» αποτελείται από ανθρώπους του καθημερινού αγώνα, της αδιάκοπης πάλης για την βελτίωση της ζωής των εργαζομένων και των κατοίκων της περιοχής μας. Περιλαμβάνει εκλεγμένους συνδικαλιστές αγωνιστές από διάφορους χώρους δουλειάς, από το εκπαιδευτικό, υγειονομικό και το φοιτητικό κίνημα. Το απαρτίζουν αγωνιστές που πρωτοστατούν στο εργατικό, αντιφασιστικό και αντιπολεμικό κίνημα, στη μάχη ενάντια στην τσιμεντοποίηση των ελεύθερων χώρων και δίνουν τη μάχη για έναν πραγματικά ερασιτεχνικό αθλητισμό. Τέλος, συμμετέχουν αγωνιστές που συνέβαλαν ουσιαστικά στην δημιουργία και λειτουργία της Εργατικής Λέσχης Νέας Σμύρνης και του Ιατρείου Ταξικής Αλληλεγγύης.\nΕίναι ένα μάχιμο, «ζωντανό» ψηφοδέλτιο με έντονο το γυναικείο στοιχείο, καθώς η συμμετοχή των γυναικών αγγίζει το 50% και με μέσο όρο ηλικίας τα 36 χρόνια.\nΟ Αλέξανδρος Παπασπυρίδης, μηχανικός μέλος της διοικούσας επιτροπής της αντιπροσωπείας του Tεχνικού Eπιμελητηρίου Eλλάδας και μέλος του συντονισμού πρωτοβάθμιων εργατικών σωματείων, θα είναι επικεφαλής σε αυτή τη μάχη, ίσος μεταξύ ίσων, καθώς μας υποχρεώνει ο νόμος να ορίσουμε πρόσωπο που θα ηγείται του ψηφοδελτίου μας\nΑναστασιάδου Σοφία, Συνταξιούχος, μέλος Εργατικής Λέσχης Ν. Σμύρνης\nΑυγέας-Γιαννοπουλος Αδριανός, Μουσικός – Ηχολήπτης\nΑφεντουλίδης Γεώργιος, Αρχιτέκτονας, μέλος ΔΣ Ερασιτέχνη Πανιωνίου\nΒάρτζελη Παναγιώτα (Νάγια), Νοσοκομειακός Ιατρός, ΕΙΝΑΠ «ΜΕΤΑΞΑ», μέλος του διανοσοκομειακού συντονιστικού αγώνα, Ιατρείο Ταξικής Αλληλεγγύης\nΒρεττού Ιωάννα, Φοιτήτρια ΕΚΠΑ\nΓαβριηλίδου Μαρίνα, Βιολόγος, Μεταπτυχιακή φοιτήτρια\nΔανιηλίδη Ελένη, Γραφίστρια, μέλος Εργατικής Λέσχης Ν. Σμύρνης\nΔημόπουλος Δημήτριος, Φοιτητής ΕΜΠ\nΕλ Μπαραγκε Ναμπίλ, Δάσκαλος Γιόγκα\nΕξάρχου Ελένη, Ιδ. Εκπαιδευτικός\nΖέρβας Δημήτριος, Ιδ. Υπάλληλος, μέλος Εργατικής Λέσχης Ν. Σμύρνης\nΘεοφιλοπούλος Δημήτριος, Τραπεζοϋπάλληλος\nΚαββαδάς Δημήτριος, Εμποροϋπάλληλος\nΚαλαμπόκας Γεώργιος, Χημικός Μηχανικός – Πολιτικός Επιστήμονας, Β’ Αντιπρόεδρος Συλλόγου Τεχνικών Επιστημόνων Βιομηχανίας\nΚαλλιδώνης Νικόλαος, Τοπογράφος\nΚαντζιού Μαρία, Ηλεκτρολόγος Μηχανικός, πρ. Μέλος ΔΣ ΣΜΤ\nΚατσαχνιάς Παναγιώτης, Δημοσιογράφος\nΚατσιάνης Ιωάννης, Σιδηροδρομικός\nΚόνιας Ιωάννης, Ηλεκρολόγος Μηχανικός, μέλος Αντιφασιστικής Πρωτοβουλίας Ν.Σμύρνης\nΚοτσώνης Δημήτριος, Ιατρός, Ιατρείο Ταξικής Αλληλεγγύης\nΚουτσούμπα Άννα, Ιδ. Εκπαιδευτικός\nΚυρούδη Θεοδώρα-Μαρία, Δικηγόρος\nΛεμονής Νικόλαος, Χημικός Μηχανικός\nΛούβρος Παναγιώτης, Μηχανολόγος Μηχανικός\nΜαλιγιάννης Ανδρέας, Μηχανικός Αυτοκινήτων\nΜανόχη Ευδοκία, Θεατρολόγος – Καθηγήτρια Χορού\nΜαρίνης Στυλιανός, Εκπαιδευτικός Β’βάθμιας, πρ. μέλος ΔΣ ΚΕΜΕΤΕ ΟΛΜΕ\nΜεγαλούδης Ιωάννης, Δικηγόρος\nΜελαμπιανάκη Ζαμπία (Ζέττα), Δασκάλα, πρόεδρος Συλλόγου Εκπαιδευτικών Π.Ε .Ν. Σμύρνης\nΜπάρμπα Φαίδρα – Ελεάνα, Γραφίστρια, μέλος Εργατικής Λέσχης Ν.Σμύρνης\nΜυλωνάκη Ευαγγελία, Νομικός\nΜωραΐτης Λεωνίδας, Φοιτητής ΑΣΟΕΕ\nΝικολαΐδου Δήμητρα, Ιδ. Εκπαιδευτικός\nΞυλογιαννοπούλου Σταυρούλα (Βάντα), Νοσοκομειακή Ιατρός\nΠαπαδήμα Αδαμαντία (Άντα), Φοιτήτρια ΕΚΠΑ\nΠαπαδόπουλος Αναστάσιος, Άνεργος οικονομολόγος, μέλος Εργατικής Λέσχης Ν. Σμύρνης\nΠαπασπυρίδης Φώτιος, Μηχανολόγος Μηχανικός\nΠαυλάκης Ευάγγελος, Τραπεζοϋπάλληλος\nΠεριμένη Κυριακή (Κορίνα), Άνεργη\nΠετρέλλη Πελαγία (Πένυ), Δημόσιος Υπάλληλος\nΠετρόπουλος Παναγιώτης, Μηχανικός Η/Υ, Μεταπτυχιακός Φοιτητής\nΠλακιώτη Χρυσούλα (Χρύσα ), Ιδ. Υπάλληλος, μέλος Εργατικής Λέσχης Ν.Σμυρνης\nΣιούτης Βασίλειος, Εκπαιδευτικός Β’βάθμιας, πρώην μέλος ΔΣ ΕΛΜΕ Ν. Σμύρνης\nΣιούτης Ιάσωνας, Ηλ. Μηχανικός\nΣοφιανοπούλου Σταματίνα (Τίνα), Χημικός Βιομηχανίας Φαρμάκων\nΣπηλιόπουλος Κωσταντίνος, Γεωλόγος\nΣταυριανού Μαρία (Χουάνα), Ξενοδοχοϋπάλληλος\nΣταυρούλα Αικατερίνη-Αγλαΐα, Δημοσιογράφος\nΣτρομπούλας Σπυρίδων, Δημόσιος Υπάλληλος, Πρόεδρος Εργαζομένων Υπ. Ναυτιλίας\nΤσίλιας Ορφέας, Φοιτητής ΕΜΠ\nΤσιλιγγίρης Νικηφόρος, Φοιτητής ΓΠΑ\nΤσουκνίδας Αθανάσιος, Λογιστής\nΦίλης Αντώνιος, Ιδ. Υπάλληλος\nΦραγκούλης Ιωάννης, Ιδ. Υπάλληλος, μέλος Επιτροπής Αλληλεγγύης Στρατεμένων\nΧατζηχριστοδούλου Μαρία, Εκπαιδευτικός Β’βάθμιας\nΗ Μια Πόλη Ανάποδα – Αριστερή Παρέμβαση στους Δρόμους της Νέας Σμύρνης θα παρουσιάσει τους υποψηφίους και τις υποψήφιες των Δημοτικών Εκλογών του 2014 όπως και τηνεκλογική της Διακήρυξη το Σάββατο, 3 Μαΐου, στις 8:00 μμ, στο εκλογικό της περίπτερο, στην πλατεία Νέας Σμύρνης.\nH Διακήρυξη της Εκτός Σχεδίου - Αριστερής Ριζοσπαστικής Κίνησης στη Νέα Ιωνία\nΣχετικές δημοσιεύσεις:Εφημερίδα «Μια Πόλη Ανάποδα» κυκλοφόρησε το τεύχος 15Ν. Σμύρνη: Η ‘ΜΙΑ ΠΟΛΗ ΑΝΑΠΟΔΑ’ καταγγέλλει ΛυκειάρχηΜΙΑ ΠΟΛΗ ΑΝΑΠΟΔΑ για 2ο γύρο\nΔεν επενδύσαμε σε λογικές «εμπορίου ενότητας», αλλά επιδιώξαμε και επιδιώκουμε να συμβάλλουμε με ουσιαστικό τρόπο ώστε να ενισχυθεί μια άλλη καθημερινότητα στις γειτονιές μας, αυτή της αλληλεγγύης και της καθημερινής πάλης.


H FIAT στην 77η έκθεση της Γενεύης.-fe-mail.gr\nH FIAT στην 77η έκθεση της Γενεύης.\n27 Φεβρουαρίου 2007 | 08:45 μ.μ.\nΤο περίπτερο της Fiat στη Γενεύη ξεχωρίζει για την στιλιστική και αρχιτεκτονική κουλτούρα του, αποτελώντας το ιδανικό περιβάλλον για την παγκόσμια παρουσίαση του ολοκαίνουργιου Bravo και του νέου λογότυπου της μάρκας.\nΜε δεδομένο ότι πρόκειται για ένα πολύ σημαντικό γεγονός η Fiat αποφάσισε να ετοιμάσει μια θεαματική παρουσίαση.\nΤα δέκα Bravo που θα εκτίθενται για το κοινό θα εκπροσωπούν ολόκληρη τη γκάμα, «ντυμένα» στις εκδόσεις Dynamic, Emotion και Sport και εξοπλισμένα με τους κινητήρες 1.9 Multijet των 120 και των 150 ίππων και τον νέο 1.4 T-JET των 150 ίππων, σε χρωματικές επενδύσεις Maranello Red, Maserati Blue, Nocturnal Blue, Warm Grey, Provocative Black και Trusty Light Blue.\nΕκτός όμως από την επιβλητική παρουσία του νέου Bravo, στο όμορφο περίπτερο της Fiat θα υπάρχουν και όλα τα υπόλοιπα μοντέλα της μάρκας. Και πρώτα από όλα το Panda 100 ίππων και το Panda Monster (μια ειδική έκδοση από την οποία μόλις 695 αριθμημένα αυτοκίνητα θα βγουν από τη γραμμή παραγωγής).\nΤο κοινό της έκθεσης θα έχει επίσης τη δυνατότητα να δει από κοντά και το πολυτελές Croma Model Year ’07, την πλαστικότητα των χώρων και την σύγχρονη κουλτούρα του Fiat Sedici, που μαζί με το Panda 4x4 αντιπροσωπεύουν την εταιρεία στο χώρο των εκτός δρόμου.\nΦυσικά, η έκθεση της Γενεύης αποτελεί και μια πρώτης τάξεως ευκαιρία για τον επισκέπτη να δει από κοντά και τη γκάμα του 2007 για το Grande Punto, το οποίο έχει δεχτεί σημαντικές επεμβάσεις στο εσωτερικό του (νέα υλικά και χρώματα) και ακόμα καλύτερο λόγο αξίας / τιμής χάρη στο νέο αναβαθμισμένο βασικό επίπεδο εξοπλισμού.


Πως θα μοιραστούν 1,5 εκ οι ομάδες από την ΚΟΠ – Athlitiki\nΠως θα μοιραστούν 1,5 εκ οι ομάδες από την ΚΟΠ\nΣτη σημερινή του Συνεδρία, το Διοικητικό Συμβούλιο της ΚΟΠ αποφάσισε τον τρόπο διαμοιρασμού του πλεονάσματος που προκύπτει από την προηγούμενη λογιστική χρονιά και το οποίο ανέρχεται στο ποσό του 1,5 εκατομμυρίου ευρώ.\nΜε το ποσό αυτό, η ΚΟΠ θα καλύψει το κόστος όλων των διαιτησιών και των παρατηρητών όλων των διοργανώσεων της. Το συνολικό κόστος για διαιτητές και παρατηρητές υπολογίζεται να ανέλθει στο 1,1 εκατομμύριο ευρώ.\nΕπίσης, θα επιχορηγηθούν όλες οι μετακινήσεις σε διαφορετική επαρχία των ομάδων των Ακαδημιών των Σωματείων που συμμετάσχουν στα Πρωταθλήματα Παίδων και Νέων της ΚΟΠ με συνολικό ποσό 175.000 ευρώ.\n125.000 ευρώ θα διαμοιραστούν στα Προσφυγικά Σωματεία ενώ τα Σωματεία Futsal και τα Σωματεία του Γυναικείου Ποδοσφαίρου, θα μοιραστούν από 50.000 (συνολικά 100.000 ευρώ).\nΕπίσης, η ΚΟΠ θα διαθέσει επιπρόσθετο κονδύλι της τάξης των 100.000 ευρώ για χορήγηση μπαλών στα Σωματεία της.\nΜε τον τρόπο αυτό, η ΚΟΠ ενισχύει εμπράκτως τα Σωματεία της τα οποία θα επωφεληθούν όλα εξίσου από τις χορηγίες.